Omlag 60 % av arealet ligger under barskoggrensen og 38 % er produktiv skog. Rundt Oslofjorden vokser en del varmekjære arter (lønn, ask, eik, hassel, lind og bøk), det indre lavlandet (særlig over den marine grensen opp til 800 meter) er dominert av barskog, over barskoggrensen er det mye bjørk og den alpine regionen er over skoggrensen. Barskogen er grunnlaget for en stor skognæring. Østlandet har omtrent to tredeler av landets barskog.